ડહાપણના ભંડાર સમા અમીર રાજવીને કાળજે શેરડો પડ્યો કે કુંવરીપણાનું અહમ્ દીકરીના ઘરવાસની ભીંત્યુંમાં લૂણો થઇને બેસી ગયું છે… ભારે કરી દીકરીએ! કુંવરી રાજની હોય તોય એનો પતિ એના માટે ચક્રવર્તી રાજવી ગણાય… દરબારે છાનો એક નિહાપો મૂકીને ઊલટી થયેલી વાતને સૂલટી કરવા મનોમંથન આદર્યું. ઇલાજ હાથવગો થયો એટલે આલા ખાચરે મોઢુકે માણસ મોકલ્યો કે અમરોભાઇ આ સમાચાર મળતાં જ જસદણ આવી જાય…. ગઢમાં એની વાટ જોવાય છે!